หุ้นบวกต่อ 8.96 จุด
ดัชนีตลาดหลักทรัพย์แห่งประเทศไทย วันที่ 9 ส.ค. ปิดตลาดภาคเช้า ที่ 1,223.09 จุด เพิ่มขึ้น 8.96 จุด มูลค่าการซื้อขาย 13,698.10 ล้านบาท นำโดยหุ้นกลุ่มพลังงาน
9 ส.ค. 2555

ดัชนีตลาดหลักทรัพย์แห่งประเทศไทย วันที่ 9 ส.ค. ปิดตลาดภาคเช้า ที่ 1,223.09 จุด เพิ่มขึ้น 8.96 จุด มูลค่าการซื้อขาย 13,698.10 ล้านบาท นำโดยหุ้นกลุ่มพลังงาน 
บริษัทหลักทรัพย์ (บล.) ยูโอบี เคย์เฮียน ระบุว่า ตลาดปรับเพิ่มขึ้นตามตลาดภูมิภาคที่ส่วนใหญ่ปรับเพิ่มขึ้นต่อเนื่อง ด้วยความหวังเรื่องการออกมาตรการช่วยเหลือทางการเงินของธนาคารกลางสหรัฐฯ (FED) และธนาคารกลางยุโรป (ECB) รวมทั้งการประกาศดัชนีราคาผู้บริโภคเดือน ก.ค. ของ ประเทศจีนที่ 1.8% ต่ำที่สุดในรอ 30 เดือน ทำให้ตลาดคาดว่า มีโอกาสที่จีนจะผ่อนคลายนโยบายทางเศรษฐกิจเพื่อกระตุ้นการเติบโต
นอกจากนี้ บล.ยูโอบี เคย์เฮียน เชื่อว่า แรงเก็งกำไรหุ้นกลุ่มพลังงานและปิโตรเคมีจะช่วยหนุนตลาดให้ขึ้นต่อไปได้ แม้ว่า ราคาน้ำมันดิบในตลาดโลกจะปรับลดลงเล็กน้อย เนื่องจากที่ผ่านมาหุ้นกลุ่มดังกล่าวปรับขึ้นช้ากว่าตลาดอยู่มาก 
มูลค่าซื้อขาย 5 อันดับหลักทรัพย์IVL มูลค่า 982 ล้านบาท ปิดที่ 32.00 บาท +1.00 บาท หรือ +3.23% TOP มูลค่า 904 ล้านบาท ปิดที่ 68.50 บาท +2.25 บาท หรือ +3.40%ESSO มูลค่า 657 ล้านบาท ปิดที่ 11.20 บาท +0.50 บาท หรือ +4.67%KBANK มูลค่า 501 ล้านบาท ปิดที่ 174.00 บาท+2.50 บาท หรือ +1.46%BANPU มูลค่า 498 ล้านบาท ปิดที่ 458.00 บาท +2.00 บาท หรือ +0.44%